‘मंतव्य’ की अपनी एक सीमा है, यह एक अनियतकालीन पत्रिका है और इसका एक निश्चित फार्मेट है, जिसके कारण बहुत सारे लेखकों को हम चाहते हुए भी अवसर या मंच उपलब्ध नहीं करा पाते, जबकि इधर हिन्दी में प्रतिभाशाली नवलेखन का विस्फोट दिखाई पड़ रहा है, रचनात्मक आयाम की दिशाएं निरंतर बढ़ रही हैं, इन सबकी जरूरत को परखते हुए और मित्रों के आग्रहों का मान रखते हुए ‘मंतव्य’ ने पुस्तक प्रकाशन की दिशा में कदम बढ़ाने का निर्णय लिया है, जिसके तहत हम नवलेखन को भरपूर प्रोत्साहन देंगे।